Държавен вестник, бр. 56, 2010 г., стр. 66

СТР.  66	
Д Ъ Р Ж А В Е Н  В Е С Т Н И К 	
БРОЙ  56
2.1.3. Операционната зона. Разполага се в 
изолирана, но удобна за комуникации зона на от­
делението, която позволява лесно транспортиране 
от подготвителната стая към операционната зала, 
от последната към стая за възстановяване след 
анестезия, към стая за интензивно лечение или 
към болнична стая в стационара. Операционната 
зона включва:
2.1.3.1. Операционните зали;
2.1.3.2. Помещение за подготовка на хирур­
гичния екип;
2.1.3.3. Помещения и оборудване съгласно ме­
дицински стандарт „Анестезиология и интензивно 
лечение“;
2.1.3.4. Помощни помещения – съблекалня за 
мъже и за жени, стая за почивка на персонала, 
складове за инструменти, консумативи, дезин­
фектанти, операционно бельо, помещения за 
стерилизация на инструментариум и материали;
2.1.3.5. Предимство е наличието на възможност 
за фото- и видеодокументиране на извършените 
операции;
2.1.3.6. В операционната зона се спазват пра­
вилата за асептика и антисептика. 
2.1.4. Операционна зала. Отделението разполага 
най-малко с три операционни зали – за асептични, 
септични операции и трансуретрална хирургия:
2.1.4.1. Една операционна зала се разкрива с 
разчет за 200 големи и 200 малки хирургически 
операции годишно;
2.1.4.2. Осигурени са пространствени и санитар­
но-хигиенни условия за извършване на операции 
по раздел А, т. 12;
2.1.4.3. Осигурено е оборудване, инструментари­
ум и медицински изделия съгласно раздел А, т. 13;
2.1.4.4. Оборудване на операционна зала:
2.1.4.4.1. Операционна маса – урологична с 
аксесоари;
2.1.4.4.2. Операционна лампа и аварийно ре­
зервно осветление;
2.1.4.4.3. Подвижна допълнителна лампа;
2.1.4.4.4. Електрокаутер;
2.1.4.4.5. Система за аспирация – централна, и 
допълнителна вакуумна помпа, излази за кислород, 
сгъстен въздух;
2.1.4.4.6. Хирургически инструментариум, спе­
цифичен според вида на оперативната намеса; 
2.1.4.4.7. Рентген-телевизионна установка;
2.1.4.4.8. Хирургически медицински изделия и 
превързочни материали;
2.1.4.4.9. Анестезиологично оборудване съгласно 
медицински стандарт „Анестезиология и интен­
зивно лечение“;
2.1.4.4.10. Стерилизацията на инструментариума 
и материалите е централна;
2.1.4.4.11. Бактерицидни лампи;
2.1.4.4.12. Предимство е наличието на клима­
тични системи във всяка операционна зала;
2.1.4.4.13. Използваната апаратура подлежи на 
контрол за изправност и безопасност;
2.1.4.4.14. Ендоскопска апаратура пълен набор 
за зала за трансуретрална хирургия;
2.1.4.4.15. Ендоскопска операционна маса за 
зала за трансуретрална хирургия.
2.1.5. Човешки ресурси:
2.1.5.1. Отделението се ръководи от начал­
ник – уролог, с професионален стаж над 10 години;
2.1.5.2. В структури от второ ниво на компе­
тентност работят дипломирани лекари със или без 
призната специалност. Броят на работещите лекари 
се определя от ръководството на лечебното заве­
дение и трябва да позволява кадрова обезпеченост 
за осъществяване на дейностите в урологичната 
структура. В случаите, при които има самостоятелно 
обособено урологично отделение, минималният 
брой специалисти е четирима уролози. Когато дей­
ността се осъществява в хирургическо отделение, 
минималният брой специалисти е двама уролози. 
Минималният брой лекари в самостоятелно обо­
собена структура по урология е петима лекари, 
а в случаите, когато специалността е включена в 
хирургическо отделение – двама лекари; 
2.1.5.3. Медицинската сестра в отделението 
наблюдава общото състояние на болния, превързва 
оперативните рани, следи за жизнените показатели 
в пред- и следоперативния период и сигнализира 
на лекар при отклонение от нормата, изписва 
лекарствен лист, зарежда с лекарствени продукти, 
осъществява манипулации и апликации по назначе­
ние от лекар, мери и отчита температура, пулсова 
честота, измерва артериално налягане, диуреза, 
дренажи, отразява назначената терапия в темпе­
ратурен лист, почиства, изсушава и стерилизира 
инструментариум и други назначения от лекаря;
2.1.5.4. Лекарите и медицинските сестри полагат 
грижи за болните по отношение на диагностика, 
медикаментозно и оперативно лечение, предопе­
ративни и следоперативни грижи, процедури и 
рехабилитация;
За качествени медицински грижи за болните се 
препоръчва съотношение 1: 2,5 – 3 между лекарски 
и сестрински персонал в урологичните отделения; 
2.1.5.5. Санитарите изпълняват задачи, свързани 
с хигиенно-санитарно обслужване на болните или 
на помещенията, и технически задачи, възложени 
от лекар или медицинска сестра. 
2.1.6. Организация на работата в отделението:
2.1.6.1. Приемът на болни се осъществява съ­
гласно правилника за устройството, дейността и 
вътрешния ред на лечебното заведение;
2.1.6.2. Диагностичната и лечебната дейност 
на отделението се извършва в консултативно-
диагностичния блок и стационара на лечебното 
заведение за болнична помощ;
2.1.6.3. При диагностично-лечебната дейност се 
прилагат съвременни постижения, утвърдени от ме­
дицинската наука и практика методи и технологии;
2.1.6.4. Дейностите се осъществяват от екипи 
под ръководството на началника на отделението 
и старшата медицинска сестра;
2.1.6.5. За диагностика и лечение се приемат 
лица, при които лечебната цел не може да бъде 
постигната от лечебно заведение за извънболнична 
помощ. Когато в лечебното заведение за болнична 
помощ не могат да се постигнат очакваните ле­
чебни резултати, пациентът се насочва към друго 
лечебно заведение;
2.1.6.6. Лечението се прекратява при:
2.1.6.6.1. Волеизлияние на лицето, прието за ле­
чение, а когато не може да изрази своята воля – от 
негов законен представител, освен в предвидените 
от закона случаи; пациентът се изписва от стаци­